Vazirlar Mahkamasining “Aholini ijtimoiy muhofaza qilish tizimini idoralararo elektron o‘zaro hamkorlikni qo‘llagan holda takomillashtirish chora-tadbirlari to‘g‘risida” 2019-yil 13-apreldagi 308-son qaroriga o‘zgartirish va qo‘shimchalar kiritish to

“Ijtimoiy himoya yagona reyestri” axborot tizimi orqali Sirdaryo viloyatida yashovchi kam ta’minlangan oilalarga ijtimoiy nafaqa va moddiy yordam tayinlash va to‘lashning yangi tartibini bosqichma-bosqich joriy etish maqsadida Vazirlar Mahkamasi qaror qiladi:
 1. Vazirlar Mahkamasining “Aholini ijtimoiy muhofaza qilish tizimini idoralararo elektron o‘zaro hamkorlikni qo‘llagan holda takomillashtirish chora-tadbirlari to‘g‘risida” 2019-yil 13-apreldagi 308-son qaroriga ilovaga muvofiq o‘zgartirish va qo‘shimchalar kiritilsin. 
 2. O‘zbekiston Respublikasi Bandlik va mehnat munosabatlari vazirligi 2020-yil 1-iyunga qadar o‘z axborot tizimida jamoat ishlari haqini to‘lash bo‘yicha elektron to‘lov ro‘yxati har bir oluvchi jismoniy shaxsning shaxsiy identifikatsiya raqami ko‘rsatilishini hisobga olgan holda shakllantirilishini ta’minlasin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining moliya-iqtisodiyot va kambag‘allikni qisqartirish masalalari bo‘yicha o‘rinbosari — O‘zbekiston Respublikasi iqtisodiytaraqqiyot va kambag‘allikni qisqartirish vaziri J.A. Qo‘chqorov zimmasiga yuklansin. 
 1. 3-bandning to‘rtinchi xatboshisidagi “tasdiqlansin va u 2019-yil 1-oktabrdan boshlab amalga kiritilsin” so‘zlari chiqarib tashlansin. 
 2. 4-bandning uchinchi xatboshisi quyidagi tahrirda bayon qilinsin:
 “Sirdaryo viloyatida kam ta’minlangan oilalarga 2019-yil 1-oktabrgacha tayinlangan ijtimoiy nafaqalar 2020-yil 1-mayga qadar Vazirlar Mahkamasining 2013-yil 15-fevraldagi 44-son qarori bilan tasdiqlangan Kam ta’minlangan oilalarga ijtimoiy nafaqalar va moddiy yordam tayinlash va to‘lash tartibi to‘g‘risidagi nizomda belgilangan tartibda, 2020-yil 1-maydan boshlab “Yagona reyestr” AT orqali to‘lanadi;”. 
 3. 11-bandning birinchi xatboshisidagi “Sirdaryo viloyatining mehnat organlari tomonidan kam ta’minlangan oilalarga ijtimoiy nafaqalar va moddiy yordam tayinlanishi va to‘lanishi ustidan monitoringni amalga oshirish bo‘yicha 12 nafar inspektorlarning shtat birliklarini” so‘zlari “Sirdaryo viloyati mehnat organlarining 12 nafar inspektorlari va mutaxassislarining shtat birliklarini” so‘zlari bilan almashtirilsin. 
 4. 14-bandning ikkinchi xatboshisidagi “1-fevralgacha” so‘zlari “1-oktabrgacha” so‘zlari bilan almashtirilsin. 
 5. 1-ilovada:
 a) 1-pozitsiyaning “Ma’lumotlar nomi” ustunidagi “yakka tartibdagi tadbirkorlik faoliyatidan daromadlar,” so‘zlari chiqarib tashlansin;
 b) quyidagi tahrirdagi 11-pozitsiya qo‘shilsin:
 v) 2-pozitsiyaning “Ma’lumotlar nomi” ustunidagi “shu jumladan, yakka tartibdagi tadbirkorlik” so‘zlari chiqarib tashlansin; 
 g) 5-pozitsiyaning “Ma’lumotlar nomi” ustunidagi “Ishsizlik nafaqasi” so‘zlari “Mehnat organlariga murojaat qiluvchining maqomi (ishsiz, ish izlovchi va boshqalar) hamda tayinlangan ishsizlik nafaqasi miqdori” so‘zlari bilan almashtirilsin;
 d) 7-pozitsiya chiqarib tashlansin;
 e) 11-pozitsiyada:
 “Ma’lumotlar nomi” ustunidagi “Ariza beruvchining oila a’zolari tarkibi” so‘zlari “Oila a’zolarining fuqarolik holati”;
 “Ma’lumot taqdim etuvchi tashkilot” ustunidagi “Tuman (shahar) hokimliklari” so‘zlari “Davlat xizmatlari agentligi” so‘zlari bilan almashtirilsin;
 j) “Ma’lumot taqdim etuvchi tashkilot” ustunining 12-pozitsiyasidagi “ijrosi” so‘zidan keyin “, “O‘zbekiston pochtasi” AJ” so‘zlari qo‘shilsin;
 z) Quyidagi tahrirdagi 18 — 21-pozitsiyalar qo‘shilsin:
 6. 3-ilovaning matni quyidagi tahrirda bayon qilinsin:
 1. Ushbu Vaqtinchalik nizom 14 yoshgacha bolalari bo‘lgan oilalarga nafaqa (keyingi o‘rinlarda – bolali oilalarga nafaqa), bola ikki yoshga to‘lguniga qadar uni parvarish qilish nafaqasi (keyingi o‘rinlarda — bola parvarishi bo‘yicha nafaqa), kam ta’minlangan oilalarga moddiy yordam (keyingi o‘rinlarda – moddiy yordam) hamda un va qolipli non xarid qilish bo‘yicha qo‘shimcha xarajatlarni qoplash uchun har oylik pulli kompensatsiyani (keyingi o‘rinlarda — kompensatsiya) O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining Sirdaryo viloyati tuman (shahar) bo‘limlari (keyingi o‘rinlarda — Pensiya jamg‘armasi bo‘limlari) tomonidan tayinlash va to‘lash tartibini belgilaydi.
 2. Ushbu Vaqtinchalik nizomning bola parvarishi bo‘yicha nafaqani tayinlash va to‘lashga oid qismining amal qilishi nafaqaning ushbu turi qonun hujjatlarida belgilangan tartibda o‘z mablag‘lari hisobigato‘lanadigan tashkilotlarda ishlaydigan onalarga (ularning o‘rnini bosuvchi shaxslarga) tatbiq etilmaydi (budjet tashkilotlarida ishlaydigan onalar (ularning o‘rnini bosuvchi shaxslar) bundan mustasno).
 3. Bolali oilalarga to‘lanadigan nafaqalar, bola parvarishi bo‘yicha nafaqalar va moddiy yordam miqdorlari qonun hujjatlarida belgilangan tartibda tayinlanadi.
 Bolali oilalarga nafaqalar va moddiy yordam 6 oy muddatga, bola parvarishi bo‘yicha nafaqalar esa — 12 oyga tayinlanadi, biroq bola ikki yoshga to‘lgan oydan ortiq emas.
 Agar tug‘ilgan, farzandlikka olingan yoki vasiylikka qabul qilingan ikki va undan ortiq bolalar parvarish qilinsa, u holda bola parvarishi bo‘yicha nafaqa bir farzand uchun tayinlangan miqdorda kichik bola ikki yoshga to‘lguniga qadar to‘lanadi.
 4. Bolali oilalarga nafaqalar, bola parvarishi bo‘yicha nafaqalar va moddiy yordam, jumladan, kompensatsiya tayinlash va to‘lash to‘g‘risidagi qaror O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining “Ijtimoiy himoya yagona reyestri” axborot tizimida (keyingi o‘rinlarda — “Yagona reyestr” AT) ishlab chiqiladi va shakllantiriladi. 
 5. “Yagona reyestr” AT tomonidan kam ta’minlangan deb belgilangan oila ijtimoiy nafaqa yoki moddiy yordamning faqat bir turini olish huquqiga ega (ijtimoiy nafaqa va moddiy yordamning bir turi bilan birga tayinlanadagan va to‘lanadigan kompensatsiyadan tashqari).
 6. Sirdaryo viloyati tuman (shahar)larining budjet mablag‘lari, shuningdek, qonun hujjatlarida taqiqlanmagan boshqa manbalar bolali oilalarga nafaqalar, bola parvarishi bo‘yicha nafaqalar va moddiy yordam to‘lovlarini moliyalashtirish manbalari hisoblanadi.
 7. Bolali oilalarga nafaqa, bola parvarishi bo‘yicha nafaqa va moddiy yordam oilaning harbir a’zosiga jami daromad aniqlanadigan davrda belgilangan mehnatga haq to‘lash bo‘yicha eng kam miqdorining 0,527 baravaridan ko‘p bo‘lmagan miqdorda to‘g‘ri keladigan o‘rtacha oylik jami daromadga ega bo‘lgan oilalarga tayinlanadi. 
 8. Bolali oilalarga nafaqa, bola parvarishi bo‘yicha nafaqa, moddiy yordam, jumladan, kompensatsiya ushbu Vaqtinchalik nizomga 1-ilovaga muvofiq sxema bo‘yicha tayinlanadi hamda to‘lanadi.
 9. Bolali oilalarga nafaqa, bola parvarishi bo‘yicha nafaqa va moddiy yordam ushbu Vaqtinchalik nizomda belgilangan tartibda ariza beruvchi murojaat qilgan oydan keyingi oydan boshlab to‘lanadi.
 Oilaning muomalaga layoqatli istalgan a’zosidan biri (ota-onasi yoki ularning o‘rnini bosuvchi shaxs, o‘g‘li yoki qizi (yoki farzandlikka olingan o‘g‘li, qizi yoki vasiylikka olingan shaxslar) 18 yoshga to‘lgan yoki shu yoshdan oshgan, o‘z oilasiga ega bo‘lmagan shaxs (ota-onasining biri bilan yoki ularning o‘rnini bosuvchi shaxs bilan birga yashovchi) ariza beruvchi bo‘lishi mumkin.
 10. Bola parvarishi bo‘yicha nafaqani keyinchalik olishga muhtoj bo‘lgan shaxs (yoki oilaning muomalaga layoqatli a’zosidan biri) to‘lovning oldingi 12 oylik muddati tugashidan bir oy oldin ushbu nafaqa bola ikki yoshga to‘lguniga qadar tanaffussiz to‘lanishi davom ettirilishi uchun arizani belgilangan tartibda takroran berish huquqiga egadir.
 Bolali oilalarga nafaqalar va moddiy yordam to‘lashning belgilangan muddati tugagach, ariza beruvchi ijtimoiy nafaqa va moddiy yordam to‘lanishini yangi muddatga davom ettirish to‘g‘risida ariza bilan murojaat qilish huquqiga ega.
 Bunda bolali oilalarga nafaqalar va moddiy yordam olish uchun ariza oldingi davrda tayinlangan ijtimoiy nafaqani va moddiy yordamni to‘lash muddati tugayotgan oydan keyingi oyda beriladi. Takroriy murojaatlar umumiy belgilangan tartibda ko‘rib chiqiladi.
 11. Bolali oilalarga nafaqa, bola parvarishi bo‘yicha nafaqa va moddiy yordam ariza beruvchining yashash joyi bo‘yicha Sirdaryo viloyatida doimiy yoki vaqtinchalik propiskasi mavjud bo‘lganda, o‘zining yoki oila a’zosining birining yozma arizasiga asosan tayinlanadi.
 Alohida hollarda, oilada muomalaga layoqatli a’zolar bo‘lmagan taqdirda, nafaqa va moddiy yordam ushbu oilaning yashash joyi bo‘yicha fuqarolarning o‘zini o‘zi boshqarish organi raisining yozma taqdimnomasiga asosan tayinlanadi.
 12. Nafaqa yoki moddiy yordam tayinlash uchun ariza bevosita ariza beruvchining doimiy yoki vaqtinchalik propiskasi bo‘yicha yashash joyidagi fuqarolarning o‘zini o‘zi boshqarish organiga taqdim etiladi va ro‘yxatga olinadi.
 Arizalar fuqarolarning o‘zini o‘zi boshqarish organi tomonidan maxsus ro‘yxatga olish daftariga qayd etiladi, bunda arizaning tushgan sanasi, ariza beruvchining ismi, familiyasi, otasining ismi va yashash manzili ko‘rsatiladi.
 Ushbu Vaqtinchalik nizomda belgilangan barcha zarur hujjatlar bilan birgalikda ariza taqdim etilgan kun ariza ro‘yxatga olingan kun deb hisoblanadi.
 13. Bolali oilalarga nafaqa, bola parvarishi bo‘yicha nafaqa yoki moddiy yordam tayinlash uchun Pensiya jamg‘armasi bo‘limi boshlig‘ining nomiga ariza ushbu Vaqtinchalik nizomga 2-ilovaga muvofiq shakl bo‘yicha fuqarolarning o‘zini o‘zi boshqarish organiga taqdim etiladi.
 Arizaga quyidagilar ilova qilinadi:
 ariza beruvchi oila a’zolarining pasporti nusxalari, chet el fuqaroligini yoki fuqaroligi bo‘lmagan shaxsligini tasdiqlovchi hujjat nusxasi (doimiy yoki vaqtinchalik propiskadan o‘tganligi qayd etilgan beti bilan) va nikoh to‘g‘risidagi, bola tug‘ilganlik haqidagi guvohnomalar nusxasi;
 bolalar vasiylik ostida bo‘lgan taqdirda, arizaga vasiylik va homiylik organining qaroridan ko‘chirma ilova qilinadi; 
 ushbu Vaqtinchalik nizomga 2a-ilovaga muvofiq shakl bo‘yicha bolali oilalarga nafaqa, bola parvarishi bo‘yicha nafaqa va moddiy yordam olish uchun oilaning murojaat qilgan oydan oldingi oxirgi uch oy uchun boshqa daromadlari to‘g‘risida ma’lumot;
 ushbu Vaqtinchalik nizomga 2b-ilovaga muvofiq shakl bo‘yicha tijorat banklarida ariza beruvchi va uningoila a’zolari nomidagi bank hisobvaraqlaridagi qoldiqlar va ariza berilgan oydan oldingi 6 oy mobaynida nomiga o‘tkazilgan pul o‘tkazmalari yuzasidan ma’lumotlarni taqdim etish to‘g‘risida ariza taqdim etilgan sanada birga yashovchi 18 va undan katta yoshdagi barcha oila a’zolari imzolari bilan tasdiqlangan ariza.
 Ariza beruvchi tomonidan ushbu bandda keltirilgan barcha hujjatlarning to‘liq taqdim etilganligi fuqarolarning o‘zini o‘zi boshqarish organi tomonidan tekshiriladi. Ushbu bandda keltirilgan hujjatlar taqdim etilmagan hollarda ariza ko‘rib chiqilmaydi.
 14. Bolali oilalarga nafaqa, bola parvarishi bo‘yicha nafaqa yoki moddiy yordamni tayinlash uchun arizalar fuqarolarning o‘zini o‘zi boshqarish organiga oila ushbu nafaqa yoki moddiy yordam olishni xohlagan oydan oldingi oyning 15-kunidan kechikmay, biroq ijtimoiy nafaqa va moddiy yordam to‘lash muddati tugaydigan oydan keyin (bola 2 yoshga to‘lguniga qadar uni parvarish qilish bo‘yicha nafaqa bundan mustasno) taqdim etiladi.
 Bunda yuqorida ko‘rsatib o‘tilgan muddatdan keyin berilgan arizalar belgilangan tartibda ko‘rib chiqiladi.
 15. Fuqarolarning o‘zini o‘zi boshqarish organi arizada ko‘rsatilgan ariza beruvchi va uning oila a’zolari tarkibi, ularning iqtisodiy holati, oilaning tomorqa yer va/yoki dehqon xo‘jaliklarining maydoni va arizada ko‘rsatilgan manzil bo‘yicha ariza beruvchi va uning oila a’zolari yashayotganligini tekshiradi va tasdiqlaydi.
 Arizada ko‘rsatilgan ma’lumotlar ishonchliligi fuqarolarning o‘zini o‘zi boshqarish organi tomonidan ushbu Vaqtinchalik nizomga 3-ilovaga muvofiq shakl bo‘yicha tasdiqlanadi.
 Fuqarolarning o‘zini o‘zi boshqarish organi har uch ish kunida kamida bir marotaba, biroq ariza berilgan oyning 18-kunidan kechiktirmay ushbu Vaqtinchalik nizomning 13-bandida ko‘rsatilgan ariza va taqdim etilgan hujjatlarni hamda ushbu Vaqtinchalik nizom bilan tasdiqlangan 3 va 3a-ilovalarga muvofiq oilaning tarkibi va iqtisodiy ahvoli to‘g‘risidagi ma’lumotlarni tegishli Pensiya jamg‘armasi bo‘limiga taqdim etadi. 
 Fuqarolarning o‘zini o‘zi boshqarish organi tomonidan Pensiya jamg‘armasi bo‘limiga arizalar ushbu Vaqtinchalik nizomga 4-ilovaga muvofiq shakl bo‘yicha Fuqarolarning o‘zini o‘zi boshqarish organiga (mahallaga) nafaqa va moddiy yordam tayinlashni so‘rabmurojaat etilgan arizalar ro‘yxatiga asosan taqdim etiladi.
 16. Nafaqa yoki moddiy yordam tayinlash to‘g‘risida qabul qilingan arizalar Pensiya jamg‘armasi bo‘limining mas’ul xodimi tomonidan ariza berilgan oyning 25-kunidan kechiktirilmay “Yagona reyestr” ATga kiritiladi.
 17. Oilaning har bir a’zosiga to‘g‘ri keladigan o‘rtacha oylik jami daromadning hisob-kitobi ariza berilgan oydan keyingi oyning 1-kunigacha “Yagona reyestr” AT tomonidan avtomatlashtirilgan tarzda amalga oshiriladi. 
 18. Ijtimoiy nafaqa yoki moddiy yordam tayinlash yoki tayinlashni rad etish “Yagona reyestr” AT tomonidan avtomatlashtirilgan tarzda amalga oshiriladi.
 19. Quyidagi holatlar mavjud bo‘lganda, tegishli ijtimoiy nafaqa yoki moddiy yordamni tayinlash rad etiladi:
 a) ariza beruvchining Sirdaryo viloyatida doimiy yoki vaqtinchalik propiskasi yo‘qligi;
 b) ariza beruvchi oilasining har bir a’zosiga to‘g‘ri keladigan o‘rtacha oylik jami daromadning ushbu Vaqtinchalik nizomning 7-bandida belgilangan mezonlardan ko‘pligi;
 v) idoralararo elektron axborot tizimi orqali kadastr axborot tizimida ariza beruvchi va uning oila a’zolarida jami bittadan ortiq ko‘chmas mulk mavjudligi;
 g) ariza beruvchi yoki uning oila a’zolarida:
 ishlab chiqarilgan muddati 10 yildan oshmagan, texnik holati soz bo‘lgan avtotransport vositasi mavjudligi;
 jami ikki va undan ortiq, texnik holati soz bo‘lgan avtotransport vositalari mavjudligi;
 d) daromadlarning rasmiy manbalariga ega bo‘lmagan va oxirgi olti oy mobaynida mehnat organlariga murojaat qilmagan va hisobda turmagan yoki haqi to‘lanadigan jamoat ishlari ishtirokchisi hisoblanmagan oilaning mehnatga layoqatli a’zosi mavjudligi. Ushbu qoida:
 bola uch yoshga to‘lguniga qadar uni parvarish qiluvchi onalarga (ularning o‘rnini bosuvchi shaxslarga);
 ta’lim muassasalarida o‘qiyotganlarga (mehnat shartnomasiga muvofiq ishlarni amalga oshirish holati bundan mustasno);
 ishlamaydigan pensionerlarga, pensiya tayinlash uchun zarur bo‘lgan ish stajiga ega bo‘lmagan qariyalarga va mehnatga layoqatsizlik yuzasidan nafaqa oluvchi fuqarolarga, bolalikdan nogironligi mavjud shaxslarning onalariga, bolalikdan nogironligi mavjud shaxslarga, OIV infeksiyasiga chalingan shaxslarga, shuningdek, I yoki II guruh nogironligi mavjud shaxslarga;
 amalda tomorqa yer va/yoki dehqon xo‘jaligini (o‘zini o‘zi boshqarish organining oila tarkibi va iqtisodiy ahvoli to‘g‘risidagi ma’lumotida yoritilishi lozim) yuritish bilan band bo‘lgan oila a’zosiga;
 o‘zganing parvarishiga muhtoj bo‘lgan oila a’zosini parvarish qilayotganlarga;
 oilaning “Xar bir oila — tadbirkor” dasturi doirasida (o‘zini o‘zi boshqarish organining oila tarkibi va iqtisodiy ahvoli to‘g‘risidagi ma’lumotida yoritilishi lozim) oilaviy tadbirkorlikda band bo‘lgan, biroq ushbu dastur bo‘yicha mikrokredit olingan sanadan boshlab ko‘pi bilan 12 oy band bo‘lgan a’zolariga;
 oila a’zolariga, agar ariza beruvchining yashash manzilida 2 oy va undan ortiq muddatda boshqa oila a’zolari bilan birgalikda yashamayotgan bo‘lsa;
 tuman (shahar) aholi bandlikka ko‘maklashish markaziga ish qidiruvchi sifatida rasmiy murojaat qilgan yoki ishsiz sifatida ro‘yxatga olingan fuqarolarga nisbatan qo‘llanilmaydi.
 Ushbu bandda ko‘rsatilgan mezonlar asosida tegishli nafaqa yoki moddiy yordam tayinlash rad etilganda, ariza beruvchiga “Yagona reyestr” AT orqali rad etish sabablari ko‘rsatilgan holda elektron bildirishnoma (arizada ko‘rsatilgan elektron manziliga yoki SMS-ma’lumot orqali mobil telefon raqamiga) yuboriladi.
 20. Ariza beruvchining ushbu Vaqtinchalik nizomning 7 va 19-bandlariga muvofiq tegishli nafaqa yoki moddiy yordamni olish huquqiga ega emasligi “Yagona reyestr” AT tomonidan avtomatlashtirilgan tarzda manfaatdor vazirliklar va idoralarning axborot tizimlaridan elektron shaklda olingan ma’lumotlar hamda fuqarolarning o‘zini o‘zi boshqarish organi tomonidan oilaning tarkibi va iqtisodiy ahvoli to‘g‘risida taqdim etilgan ma’lumotlarga asosan aniqlanadi.
 Manfaatdor vazirliklar va idoralarning axborot tizimlaridan ariza beruvchi to‘g‘risida elektron shaklda avtomatlashtirilgan tarzda olingan ma’lumotlar “Shaxsga doir ma’lumotlar to‘g‘risida”gi O‘zbekiston Respublikasi Qonuniga muvofiq himoyalanadi. Ushbu ma’lumotlardan foydalanish vakolati Sirdaryo viloyati budjetdan tashqari Pensiya jamg‘armasining buyrug‘i bilan rasmiylashtirilgan mas’ul xodimga beriladi.
 Nafaqa yoki moddiy yordam tayinlanishi yoki rad etilishi yuzasidan tushgan murojaatlar “Jismoniy va yuridik shaxslarning murojaatlari to‘g‘risida”gi O‘zbekiston Respublikasi Qonuniga muvofiq ko‘rib chiqiladi.
 21. Ariza beruvchi ushbu Vaqtinchalik nizomning 7 va 19-bandlarida ko‘rsatilgan mezonlarga muvofiq bo‘lganda, “Yagona reyestr” ATda bolali oilalarga nafaqa, bola parvarishi bo‘yicha nafaqa yoki moddiy yordam tayinlash to‘g‘risidagi qaror o‘z-o‘zidan umumlashtiriladi.
 Bunda ariza beruvchiga “Yagona reyestr” AT orqali tegishli nafaqa yoki moddiy yordam tayinlash to‘g‘risida elektron bildirishnoma (arizada ko‘rsatilgan elektron manzilga yoki SMS xizmati orqali mobil telefon raqamiga) yuboriladi.
 22. 14 yoshgacha bo‘lgan bolalari bo‘lgan va nafaqa tayinlangan oilada bolalar soni o‘zgargan taqdirda (navbatdagi bola tug‘ilganda, 14 yoshgacha bolalardan biri vafot etganda, bola (bolalar) 14 yoshga to‘lganda va shu kabilar), nafaqa miqdori bolalarning tegishli soni bilan oila uchun belgilangan miqdorga muvofiqlashtiriladi.
 Bunda:
 nafaqa tayinlangan oilada 14 yoshgacha bolalar soni o‘zgarganda (bola 14 yoshga to‘lish holati bundan mustasno) ariza beruvchi tomonidan Pensiya jamg‘armasi bo‘limiga tug‘ilganlik haqidagi guvohnoma nusxasi yoki vasiylik va homiylik organi qaroridan ko‘chirma ilova qilingan holda xabar beriladi; 
 nafaqa miqdorini qayta hisoblash va yangi miqdordagi nafaqani to‘lash oiladagi voyaga yetmagan bolalar soni o‘zgargan oydan keyingi oydan boshlab amalga oshiriladi.
 23. Oilaning bir a’zosiga to‘g‘ri keladigan o‘rtacha oylik jami daromad bolali oilalarga nafaqa, bola parvarishi bo‘yicha nafaqa yoki moddiy yordam olish uchun murojaat qilingan oydan oldingi oyning oxirgi uch oyi uchun hisoblab chiqilgan oila har bir a’zosining o‘rtacha oylik daromadi summasini oila tarkibiga kiritiladigan oila a’zolari soniga bo‘lish orqali aniqlanadi.
 24. Bolali oilalarga nafaqa, bola parvarishi bo‘yicha nafaqa yoki moddiy yordam olish uchun oila tarkibiga:
 ota, ona yoki bolalarningnikohda bo‘lgan ota-onasining har ikkisi (farzandlikka oluvchilar);
 ota-onalar bilan birga yashaydigan va ularning qaramog‘ida bo‘lgan bolalar, shuningdek, ota-onalar bilan birga yashaydigan va o‘z oilasiga ega bo‘lmagan 18 yoshdan katta bolalar (shu jumladan, farzandlikka olingan bolalar) kiritiladi.
 25. Bolali oilalarga nafaqa, bola parvarishi bo‘yicha nafaqa yoki moddiy yordam tayinlash uchun o‘rtacha oylik jami daromad miqdorini hisoblab chiqishda hisobga olinadigan oila tarkibiga:
 nafaqa yoki moddiy yordam olish uchun murojaat qilgan ota-onalarning aka-ukalari va opa-singillari;
 ularga nisbatan ota-onalar ota-onalik huquqidan mahrum etilgan bolalar;
 to‘liq davlat ta’minotidagi bolalar, shuningdek, vasiylik (homiylik) ostidagi bolalar;
 chaqiriq bo‘yicha harbiy xizmatni o‘tayotganligi yoxud harbiy ta’lim muassasasida o‘qiyotganligi sababli oilada bo‘lmagan ota-ona (farzandlikka oluvchi);
 sudning qonuniy kuchga kirgan hukmi bo‘yicha jazoni ijro etish joylarida ekanligi munosabati bilan oilada bo‘lmagan ota-ona (farzandlikka oluvchi);
 bolalar bilan birga yashaydigan bobolari va buvilari;
 bolalarning ota-onalari (farzandlikka oluvchilar) bilan birgalikda xo‘jalik yurituvchi boshqa shaxslar kiritilmaydi.
 26. O‘rtacha oylik jami daromad miqdorini hisoblab chiqishda hisobga olinadigan oilaning jami daromadiga oila tomonidan olingan quyidagi daromadlar kiritiladi:
 mehnatga haq to‘lash shaklidagi daromadlar;
 mulkiy daromadlar;
 yakka tartibdagi tadbirkorlik faoliyatidan olingan daromadlar;
 pul tushumlari, shu jumladan, chet elda ishlaydigan yoki tadbirkorlik va boshqa faoliyatni amalga oshiruvchi oila a’zolaridan pul o‘tkazmalari summasi;
 pensiyalar va nafaqalar (ushbu Vaqtinchalik nizomda nazarda tutilgan tartibda oila tomonidan olinadigan nafaqalar, moddiy yordam va kompensatsiyalar, nogironligi bo‘yicha nafaqa, boquvchisini yo‘qotganlik pensiyasi va nafaqasi (har bir boqimandaga), bolalikdan nogiron bo‘lgan 16 yoshdan katta shaxslarga nafaqa, 16 yoshgacha bo‘lgan nogiron bolalar va 18 yoshga to‘lmagan OIV infeksiyasiga chalingan shaxslarga nafaqa, Pensiyajamg‘armasi bo‘limlari orqali beriladigan bola tug‘ilganligi uchun, dafn etish marosimi uchun bir yo‘la to‘lanadigan nafaqa va kompensatsiyalar bundan mustasno); 
 tomorqa yer va/yoki dehqon xo‘jaligini yuritishdan olingan daromad;
 O‘zbekiston Respublikasi qonun hujjatlarida belgilangan boshqa daromadlar.
 Mehnatga haq to‘lash shaklidagi daromadlar hisoblangan summa bo‘yicha hisobga olinadi (qonun hujjatlarida nazarda tutilgan soliqlar va boshqa majburiy to‘lovlar chegirib tashlanguniga qadar).
 “Har bir oila — tadbirkor” dasturi doirasida mikrokredit olingan sanadan boshlab oxirgi 12 oy mobaynida oilaviy tadbirkorlikni amalga oshirishdan olingan daromadlar oilaning daromadi tarkibiga kiritilmaydi.
 27. Agar taqdim etilgan ma’lumotlarda yakka tartibdagi tadbirkorlik faoliyatidan olingan o‘rtacha oylik daromadning miqdori ko‘rsatilmagan (yakka tartibdagi faoliyat ma’lum muddatga to‘xtatilgan davr bundan mustasno) yoxud mehnatga haq to‘lashning eng kam miqdoridan kam ko‘rsatilgan bo‘lsa, u holda oilaning o‘rtacha oylik jami daromadini aniqlash uchun oilaning yakka tartibdagi tadbirkorlik faoliyati bilan shug‘ullangan va mehnatga haq to‘lashning eng kam miqdoridan kam daromad ko‘rsatgan yoki daromad mavjudligi haqida xabar bermagan har bir a’zosini hisobga olgan holda jami daromad aniqlanayotgan davrda, mehnatga haq to‘lash eng kam miqdorining bir baravari miqdoriga teng bo‘lgan normativ daromad miqdori qabul qilinadi. 
 28. Agar taqdim etilgan ma’lumotlarda tomorqa yer va/yoki dehqon xo‘jaligini yuritishdan olingan daromad miqdori ko‘rsatilmagan bo‘lsa yoxud tomorqa yer va/yoki dehqon xo‘jaligini yuritishdan olinadigan belgilangan normativ daromaddan past ko‘rsatilgan bo‘lsa, u holda oilaning jami daromadini aniqlash uchun tomorqa yer va/yoki dehqon xo‘jaligini yuritishdan olinadigan oylik daromadning normativ miqdori qabul qilinadi.
 Tomorqa yer va/yoki dehqon xo‘jaligini yuritishdan olinadigan o‘rtacha oylik normativ daromad ushbu Vaqtinchalik nizomga 5-ilovadagi tartibga muvofiq tomorqa yer va/yoki dehqon xo‘jaligini yuritish uchun foydalanilayotgan sotixlar miqdorini, jami daromad aniqlanayotgan davrda belgilangan mehnatga haq to‘lashning eng kam miqdorining 0,035-baravariga ko‘paytirish yo‘li bilan aniqlanadi.
 Tomorqa yer uchastkasining unumdorligi xolisona shart-sharoitlarga ko‘ra (suv bilan ta’minlanmaganlik, tuproqning sho‘rlanganligi va shu kabilar) yuqorida ko‘rsatilgan miqdorda normativ daromadni olish imkonini bermaydigan yoki umuman, daromad olish imkonini bermaydigan alohida hollarda, tuman (shahar) hokimliklari normativ daromadga pasayish tomoniga tuzatish kiritishlari mumkin.
 29. Ariza beruvchi va uning oila a’zolarining daromadlari to‘g‘risidagi ma’lumotlar, jumladan, yakka tartibdagi tadbirkorlik va tomorqa yer va/yoki dehqon xo‘jaligini yuritishdan olinadigan normativ daromadni hisoblash “Yagona reyestr” AT orqali, shu jumladan tegishli vazirliklar, idoralar va tashkilotlarning axborot tizimlari bilan idoralararo elektron o‘zaro hamkorlikni qo‘llash yo‘li bilan amalga oshiriladi. 
 30. Oilaning o‘rtacha oylik jami daromadi ushbu Vaqtinchalik nizomda nazarda tutilgan tartibda olingan oilaning tarkibi to‘g‘risidagi ma’lumotlar asosida aniqlanadi.
 31. Ariza beruvchi (yoki muomalaga layoqatli oila a’zosidan biri) oila tarkibida (a’zolari soni), daromadida yoki yashash manzilida o‘zgarishlar bo‘lganda, bu to‘g‘risida Sirdaryo viloyati budjetdan tashqari Pensiya jamg‘armasining tegishli bo‘limiga bir oy ichida xabar qilishi shart.
 32. Nafaqalar yoki moddiy yordam oluvchilarga “Yagona reyestr” AT orqali qonunchilikda belgilangan miqdorlarda kompensatsiya tayinlanadi va to‘lanadi. 
 33. Bolali oilalarga nafaqa, bola parvarishi bo‘yicha nafaqa yoki moddiy yordam, shuningdek, kompensatsiya AT “Xalq banki”ning tuman (shahar) bo‘limlari (filiallari) orqali naqd pul shaklida yoki fuqaroning xohishiga ko‘ra pul mablag‘larini naqd pulsiz o‘tkazish yo‘li bilan fuqarolarning bank hisobvaraqlari (kartochkalari) orqali to‘lanadi.
 34. Elektron to‘lov ro‘yxatlari har oyning 4-kunigacha bo‘lgan muddatda “Yagona reyestr” AT orqali AT “Xalq banki”ning tuman (shahar) bo‘limiga taqdim etiladi.
 35. To‘lovning o‘tgan oyida olinmagan bolali oilalarga nafaqa, bola parvarishi bo‘yicha nafaqa yoki moddiy yordam va kompensatsiya summasi to‘lovning joriy oyi to‘lov ro‘yxatiga kiritiladi hamda tayinlanib, biroq o‘z vaqtida olinmay qolgan to‘lovlar butun davr uchun bir yo‘la to‘lanadi.
 36. Bolali oilalarga nafaqa, bola parvarishi bo‘yicha nafaqa, moddiy yordam va kompensatsiyani to‘lash quyidagi hollarda:
 qonun hujjatlari bilan belgilangan tayinlangan muddat tugaganda;
 ariza beruvchi yoki boshqa muomalaga layoqatli oila a’zosining yashash joyi bo‘yicha tegishli Pensiya jamg‘armasi bo‘limiga to‘lov to‘xtatilishini so‘rab ariza taqdim qilinganda;
 doimiy yashash uchun Sirdaryo viloyatidan tashqariga ko‘chib ketganda;
 tegishli to‘lovlarni tayinlash to‘g‘risidagi qarorga ta’sir ko‘rsatgan noto‘g‘ri va ishonchli bo‘lmagan ma’lumotlar aniqlanganda to‘xtatiladi. Ushbuholatda o‘tgan davrda asossiz tayinlanganligi natijasida to‘langan mablag‘lar qonun hujjatlarida belgilangan tartibda qaytarilishi kerak.
 To‘lovlarni to‘xtatish “Yagona reyestr” AT orqali avtomatlashtirilgan holda amalga oshiriladi va ariza beruvchiga elektron xabarnoma (arizada ko‘rsatilgan elektron manziliga yoki SMS-ma’lumot orqali mobil telefon raqamiga) yuborish orqali xabar qilinadi.
 Ariza beruvchi bilan tegishli Pensiya jamg‘armasi bo‘limi o‘rtasidagi to‘lovlar to‘xtatilishi yoki miqdori o‘zgarishi yuzasidan kelishmovchiliklar qonun hujjatlarida belgilangan tartibda, shu jumladan, sud tartibida hal etiladi.
 37. Bolali oilalarga nafaqa, bola parvarishi bo‘yicha nafaqa, moddiy yordam va kompensatsiyalarni to‘lash qonun hujjatlarida belgilangan tartibda ishonchnoma asosida ham amalga oshirilishi mumkin.
 38. Bolali oilalarga nafaqa, bola parvarishi bo‘yicha nafaqa, moddiy yordam va kompensatsiya to‘lovi to‘lov oyining 4-kunidan 27-kuniga qadar amalga oshiriladi.
 39. Bolali oilalarga nafaqa, bola parvarishi bo‘yicha nafaqa yoki moddiy yordam to‘lash ushbu maqsadlar uchun nazarda tutilgan tuman (shahar) mahalliy budjeti doirasida ajratiladigan O‘zbekiston Respublikasi Davlat budjeti xarajatlari tegishli iqtisodiy tasniflagichi bo‘yicha aks ettirgan holda amalga oshiriladi.
 To‘lov qaydnomasida hisoblangan mablag‘lar budjetning ushbu maqsadlar uchun nazarda tutilgan mablag‘laridan ortiq bo‘lgan taqdirda, “Yagona reyestr” AT ushbu Vaqtinchalik nizomning 35-bandiga binoan kelgusi oy to‘lov qaydnomasiga kiritish uchun kalendar sanasi bo‘yicha oxirgi taqdim etilgan arizalardan boshlab tayinlangan nafaqa va moddiy yordamni tegishli oy to‘lov qaydnomasidan chiqaradi.
 Nafaqa, moddiy yordam va kompensatsiyalarning har bir turi bo‘yicha AT “Xalq banki”ning bo‘limi (filiali)da alohida bank hisobvaraqlari ochiladi. 
 AT “Xalq banki”ning bo‘limi (filiali) har oyning oxirgi kuniga qadar joriy oy uchun, shuningdek, yil boshidan amalga oshirilgan to‘lovlar hamda to‘lanmagan mablag‘lar budjetga qaytarilishi haqida elektron ma’lumotlarni har bir oluvchi, nafaqa, moddiy yordam va kompensatsiyalar bo‘yicha “Yagona reyestr” ATga belgilangan tartibda taqdim etadi.
 40. Tuman (shahar) moliya bo‘limi nafaqa, moddiy yordam va kompensatsiya to‘lovi uchun mablag‘larni Yagona g‘aznachilik hisobvarag‘idan to‘lov ro‘yxatlar bo‘yicha tayinlangan summalar doirasida mahalliy budjet daromadi tushumidan kelib chiqib, biroq budjetda nazarda tutilganidan ortiq bo‘lmagan doirada to‘lashga oyning 4-kunidan boshlab, biroq to‘lov amalga oshiriladigan oyning 25-kunidan kechikmay AT “Xalq banki”ning maxsus hisobvarag‘iga alohida to‘lov topshiriqlari bilan o‘tkazadi.
 Mablag‘lar Yagona g‘aznachilik hisobvarag‘idan tegishli g‘aznachilik bo‘linmalari tomonidan belgilangan tartibda o‘tkaziladi.
 41. Bolali oilalarga nafaqa, bola parvarishi bo‘yicha nafaqa, moddiy yordam to‘lovi bo‘yicha AT “Xalq banki” bo‘linmalari (filiallari) xizmatlari uchun qonun hujjatlarida belgilangan tartibda O‘zbekiston Respublikasi Moliya vazirligi bilan AT “Xalq banki” o‘rtasida tuziladigan shartnoma asosida haq to‘lanadi.
 Bolali oilalarga nafaqa, bola parvarishi bo‘yicha nafaqa va moddiy yordam to‘lash bo‘yicha xizmatlarga haq to‘lash miqdori ijtimoiy nafaqalar va kam ta’minlangan oilalarga moddiy yordamga ajratiladigan mablag‘lar doirasida AT “Xalq banki” tomonidan taqdim etiladigan asoslangan hisob-kitoblar bo‘yicha O‘zbekiston Respublikasi Moliya vazirligi tomonidan belgilanadi. 
 42. Nazarda tutilgan budjet mablag‘lari Sirdaryo viloyatining tumanlari (shaharlari) o‘rtasida har bir tuman (shahar) hududida yashaydigan kam ta’minlangan oilalar soniga qarab, ushbu oilalarning tarkibi va oldingi davrlar uchun ajratilgan mablag‘lar o‘zlashtirilishi (foydalanilishi) darajasi hisobga olingan holda Sirdaryo viloyati hokimligining moliya boshqarmasi tomonidan taqsimlanadi. 
 43. Joriy oy mobaynida oluvchilar tomonidan talab qilinmagan va AT “Xalq banki”ning bo‘limlari (filiallari)ning maxsus hisobvaraqlaridagi mablag‘lar ushbu Vaqtinchalik nizomning 35-bandiga muvofiq kelgusida to‘lash uchun tegishli mahalliy budjet hisobiga qaytarilishi kerak. 
 44. Ariza beruvchi va uning oila a’zolariga tegishli axborot avtomatlashtirilgan rejimda faqat “Yagona reyestr” ATdan olinadigan va tahlil qilinadigan maxfiy tusdagi axborot hisoblanadi va oshkor qilinmaydi, qonun hujjatlarida nazarda tutilgan hollar bundan mustasno. 
 45. Ajratiladigan budjet mablag‘laridan maqsadli foydalanish, ular to‘liq va o‘z vaqtida hisoblanishi O‘zbekiston Respublikasi Moliya vazirligining Davlat moliyaviy nazorati departamenti va Moliya vazirligi huzuridagi budjetdan tashqari Pensiya jamg‘armasining Ichki audit boshqarmasi tomonidan nazorat qilinadi.
 46. Qo‘yidagilar uchun:
 oila daromadlari, oila tarkibi va turar joyining o‘zgarishi to‘g‘risidagi axborotning ishonchliligi va o‘zgarishi to‘g‘risidagi ma’lumotlardan tegishli Pensiya jamg‘armasining bo‘limini o‘z vaqtida xabardor qilish bo‘yicha — ariza beruvchiga;
 AT “Xalq bank”ning maxsus hisobvaraqlariga budjet mablag‘larini o‘z vaqtida va to‘liq moliyalashtirish bo‘yicha — tuman (shahar) moliya bo‘limi rahbariga;
 ijtimoiy nafaqalar va moddiy yordamlarni tayinlash bo‘yicha arizalarni “Yagona reyestr” ATga belgilangan tartibda hamda o‘z vaqtida kiritish bo‘yicha — tuman (shahar) Pensiya jamg‘armasi bo‘limining rahbariga;
 maxsus hisobvaraqlaridagi mablag‘lar to‘lanishining o‘z vaqtida va to‘liqligini ta’minlash hamda oluvchilar tomonidan talab qilib olinmagan mablag‘larni tegishli mahalliy budjetga o‘z vaqtida va to‘liq qaytarish bo‘yicha — tuman (shahar) AT “Xalq banki” bo‘limi rahbarlariga shaxsiy javobgarlik yuklanadi. 
 47. 14 yoshgacha bolalari bo‘lgan oilalarga nafaqa, bola ikki yoshga to‘lguniga qadar bola parvarishi bo‘yicha nafaqa, kam ta’minlangan oilalarga moddiy yordam va kompensatsiya to‘lovlari “Yagona reyestr” ATdagi yoki manfaatdor vazirliklar va idoralarning axborot tizimlari bilan idoralararo elektron o‘zaro hamkorlik tizimidagi texnik nosozlik natijasida tayinlanganligi aniqlangan taqdirda, ushbu xato aniqlangan sanadan boshlab 14 yoshgacha bolalari bo‘lgan oilalarga nafaqa, bola ikki yoshga to‘lguniga qadar bola parvarishi bo‘yicha nafaqa, kam ta’minlangan oilalarga moddiy yordam va kompensatsiya to‘lovlari to‘xtatiladi.
 Ushbu holatda to‘lovlar Pensiya jamg‘armasi bo‘limining qaroriga asosan to‘xtatiladi va ariza beruvchiga elektron bildirishnoma (arizada ko‘rsatilgan elektron manziliga yoki SMS-ma’lumot orqali mobil telefon raqamiga) yuboriladi.
 Bunda Sirdaryo viloyatida tajriba loyihasini amalga oshirish davrida tayinlash jarayonidagi texnik xatolik natijasida to‘lanib yuborilgan 14 yoshgacha bolalari bo‘lgan oilalarga nafaqa, bola ikki yoshga to‘lguniga qadar bola parvarishi bo‘yicha nafaqa, kam ta’minlangan oilalarga moddiy yordam va kompensatsiya to‘lovlari qaytarilmaydi.
 48. Ushbu Vaqtinchalik nizom 2020-yil 1-oktabrgacha amal qiladi.
 1. Ushbu oilaning tomorqa yer va/yoki dehqon xo‘jaligini yuritishdan olinadigan normativ daromadini hisoblash metodikasi ariza beruvchi oilasining natura shaklida olinadigan yoxud ariza beruvchi oilasida mavjud bo‘lgan shaxsiy yordamchi (dehqon) xo‘jaligini yuritishdan olishi mumkin bo‘lgan daromadlarini hisoblab chiqish tartibini belgilaydi.
 2. Fuqarolarning o‘zini o‘zi boshqarish organi tomonidan oila tarkibi va oila a’zolarining iqtisodiy ahvoli, oilaning tomorqa yer va/yoki dehqon xo‘jaligini yuritish uchun foydalaniladigan yer uchastkasi maydoni to‘g‘risida olingan ma’lumotlar asosida ariza beruvchi oilasi tomonidan oilaning tomorqa yer va/yoki dehqon xo‘jaligini yuritish uchun foydalaniladigan sotixlardagi yer uchastkasi maydonidan kelib chiqib, ushbu metodikaning 3-bandiga muvofiq formula bo‘yicha oilaning tomorqa yer va/yoki dehqon xo‘jaligini yuritishdan olinadigan oilaning o‘rtacha oylik normativ daromadi aniqlanadi.
 3. Ariza beruvchi oilasining olinadigan yoxud oilaning tomorqa yer va/yoki dehqon xo‘jaligini yuritishdan olishi mumkin bo‘lgan o‘rtacha oylik daromadi quyidagi formula bo‘yicha aniqlanadi:
 ND = M (sot) * 0,035* MHTEKM, bunda:
 ND — oilaning tomorqa yer va/yoki dehqon xo‘jaligini yuritishdan olinadigan o‘rtacha oylik normativ daromadi;
 M (sot) — yer uchastkasi maydoni (sotixda);
 0,035 — bir sotix maydondan olinadigan normativ daromadni aks ettiruvchi koeffitsiyent;
 MHTEKM — O‘zbekiston Respublikasi Prezidentining hujjatlari bilan jami daromad aniqlanayotgan davr uchun belgilangan mehnatga haq to‘lashning eng kam o‘rtacha oylik miqdori.
 4. Oilaning tomorqa yer va/yoki dehqon xo‘jaligini yuritishdan olinadigan normativ daromadini aniqlashni hisoblab chiqishning misollari:
 Misol. Oilada tomorqa yer va/yoki dehqon xo‘jaligi uchun 10 sotix hajmida yer uchastkasi mavjud. Normativ daromad aniqlanadigan oydagi mehnatga haq to‘lashning eng kam miqdori O‘zbekiston Respublikasi Prezidentining “O‘zbekiston Respublikasining “2020-yil uchun O‘zbekiston Respublikasining davlat budjeti to‘g‘risida”gi Qonuni ijrosini ta’minlash chora-tadbirlari to‘g‘risida” 2019-yil 30-dekabrdagi PQ-4555-son Qaroriga muvofiq 679 330 so‘mni tashkil etadi”. 
 Oilaning tomorqa yer va/yoki dehqon xo‘jaligini yuritishdan olinadigan o‘rtacha oylik normativ daromadi quyidagini tashkil etadi: 10 sotix x 0,035 x 679 330 so‘m = 237766 so‘m”. 
 7. 4-ilovada:
 3 va 14-pozitsiyalari chiqarib tashlansin;
 11-pozitsiyasida “Amalga oshirish muddatlari” ustunidagi “fevral” so‘zlari “oktyabr” so‘zlariga almashtirilsin.